Det Kongelige Norske Videnskabers Selskabs Skrifter

Det Kongelige Norske Videnskabers Selskabs Skrifter er Norges eldste vitenskapelige publikasjonsserie, og har vært utgitt siden 1761. Skriftserien utgis av Det Kongelige Norske Videnskabers Selskab (DKNVS) i Trondheim. 

Serien består i all hovedsak av frittstående monografier, skrevet av en eller flere forfattere, og har ikke hatt en strengt årlig utgivelse. Den omfatter flere fag: humaniora, naturvitenskap, matematikk, samfunnsvitenskap og teknologi. Det er utgitt samleregistre til flere av årgangene. Disse og heftene fra og med 1761 til og med 1920 er digitalisert. Utgavene 1921–2009 er ikke digitalisert ved NTNU, men Biodiversity Heritage Library har digitalisert årgangene 1921 og 1922. I 2010 og 2011 utgas serien både i trykt og digital utgave. 

Skriftserien har hatt flere forskjellige navn siden den ble utgitt første gang: 

 1761, 1763 og 1768: Det Trondhiemske Selskabs Skrifter (første til tredje del)
 1768: Det Kongelige Norske Videnskabers Selskabs Skrifter (fjerde del)
1774:  Det Kongelige Norske Videnskabers Selskabs Skrifter (femte del)
1775–1783: ikke utgitt
 1784 og 1788: Nye Samling af det Kongelige Norske Videnskabers Selskabs Skrifter (første og andet bind)
1789–1797: ikke utgitt
 1798: Nyeste Samling af det Kongelige Norske Videnskabers Selskabs Skrifter (første bind)
1799–1812: ikke utgitt
 1813–1877: Det Kongelige Norske Videnskabers Skrifter i det 19de AarhundredeEnkelte av bindene har en litt annen skrivemåte i tittelen. Dette ser ut til å være skrivefeil mer enn tittelendringer. Eksempel: sammenskrivning i Videnskabersselskab i Første Bind 1813–1817 
1878–d.d.: Det Kongelige Norske Videnskabers Selskabs SkrifterDKNVS oppgir tittelen slik. I bibliotekkataloger kan den være angitt noe annerledes, som: Skrifter (Det Kongelige norske videnskabers selskab)

DKNVS utgir også Det Kongelige Norske Videnskabers Selskabs årbok (Tidligere DKNVS' forhandlinger) og Det Kongelige Norske Videnskabers Selskabs meddelelser. 

 Referanser og noter 

 Eksterne lenker  
 Digitalisert utgave av skriftseriens årganger 1761–1920 og 2010–2011

Kategori:Norskspråklige vitenskapelige tidsskrifter
Kategori:Nivå 1-tidsskrifter
Kategori:Etableringer i 1761
Kategori:Publikasjoner etablert på 1700-tallet
Kategori:Vitenskap i 1761
Kategori:1761 i Norge
Kategori:Norske vitenskapelige tidsskrifter